Nordjyllands Politi har haft en travl lørdag nat. Mange slagsmål og folk der slog med flasker gav politiet en travl nat.

Nattens slagsmål og værtshus uorden fordelt på hele Nordjylland betød 16 anholdte. Vagtleder ved Nordjyllands Politi, Frank Liltorp melder om en usædvanlig travl nat med værthussalgsmål i Hobro, Hadsund og Aalborg. I Simested blev en 23-årig mand slået med en flaske i hovedet ved en fire gange 18-års fødselsdag. Ved en fodboldafslutningsfest i Sæby Bowlinghal kom 20 personer i slagsmål. Der skulle to politipatruljer til, for at dæmpe gemytterne. I Aalborg gik en 52-årig kvinde amok på Statoil på Sønderbro. Hun smadrede inventar og personalet tilkaldte poltiet. Kvinden blev efterfølgende tvangsindlagt på psykiatisk behandling. I Hjørring blev en 45-årig mand fra Herning anholdt for at trænge ind i en lejlighed til sin eks-kæreste. I Ulstrup ved Løkken blev politiet tilkaldt til et salgsmål mellem far og søn. Dog havde politietn held til at få talt partene til ro. Flere gange måtte politiet rykke ud til Jomfru Ane Gade til slagsmål, gadeuorden og folk der slog med glas og flasker.